තරුණ කාන්තාවකට ලිංගික හිරිහැර සිදුකළ බවට චෝදනා ලැබ සිටි ග්‍රාම නිලධාරිවරයකුට උතුරු මැද පළාත්බද මහාධිකරණ විනිසුරු සුනන්ද කුමාර රත්නායක මහතා ඉදිරියේදී අධිචෝදනා පත්‍ර භාරදෙනු ලැබීය.මෙසේ අධිචෝදනා පත්‍ර භාරදෙනු ලැබුවේ ගලේගොඩ කුඹුක්වැව , නෑගම්පහ ලිපිනයේ පදිංචි අයකුටය.2010 වසරේ දෙසැම්බර් මස 01 වන දින හා 2011 වසරේ ජනවාරි මස 31 අතර කාලය ඇතුළතදී ඇලපාර අවුකන ප්‍රදේශයේදි වලස්වැවපාර නෑගම්පහ ලිපිනයේ පදිංචි විවාහක තරුණ කාන්තාවක් හට විත්තිකාර ග්‍රාම නිලධාරිවරයා ඇය සිප වැළද ගැනිමෙන් ඇයට ලිංගික හිරිහැරයක් සිදුකර ඇති බවට නීතිපතිවරයා විසින් ලංකා දණ්ඩ නීතී සංග්‍රහයේ 345 වගන්තිය යටතේ අනුරාධපුර මහාධිකරණය හමුවේ විත්තිකරුට එරෙහිව අධිචෝදනා ගොනු කර තිබුණි.මේ සිද්ධියේ පැමිණිලිකාරිය විසින් ගල්නෑව පොලිසියට කළ පැමිණිල්ලක් මත ග්‍රාම නිලධාරිවරයා අත්අඩංගුවට ගෙන කැකිරාව දිසා මහේස්ත්‍රාත් අධිකරණය වෙත ඉදිරිපත් කර තිබුණි..